20.05.2025

ПОКАНА ЗА ИЗРАЗУВАЊЕ ИНТЕРЕС

ЗА АНГАЖИРАЊЕ НА ИНЖЕНЕР ВО ПРОЕКТНА ЕДИНИЦА

(бр. MK-MES-492275-CS-INDV/004-25)

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Индивидуален консултант**

На Република Северна Македонија ѝ е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договор за ангажирање на инженер во проектната единица.

Консултантските услуги вклучуваат поддршка на Министерството за образование и наука при имплементација на проектните активности во рамки на Проектот за унапредување на основното образование особено насочени кон подобрување на инфраструктурата на основните училишта со цел овозможување подобри услови за учење. Првичното предвидено времетраење на услугите е јули 2025- февруари 2026 година. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува сите заинтересирани лица кои ги исполнуваат бараните квалификации да достават информации/документи (биографија на македонски и/или англиски јазик и други информации/документи) со кои ќе се потврди дека ги исполнуваат следните квалификации и искуство за извршување на услугите:

* Универзитетска диплома од областа на архитектура или градежништво;
* Познавање на македонската легислатива и стандардите во областа на архитектура, проектирање, градежништво, урбано планирање и заштита на животна средина
* Најмалку 5 години професионално искуство во проектирање, проценка, инспекција или надзор на изведба на градежни работи и реновирања од поголем обем;
* Искуство во управување со договори и координација на изведба на градежни работи
* Соодветно искуство на проекти финансирани од Светска банка може да се смета за предност
* Целосна компјутерска писменост;
* Одлично знаење на македонски и англиски јазик
* Возачка дозвола ќе се смета за предност

Изборот ќе се врши врз основа на постапка за Избор на индивидуален консултант согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’). Дополнителни информации може да се добијат на долунаведената адреса во работно време од 08:30 до 16:30.

**Документите со кои се изразува интерес (биографија на македонски и/или англиски јазик и други информации/документи) треба да се достават најдоцна до 02.06.2025 година (до крајот на денот) на следната електронска адреса:**

**danijela.maneva@mon.gov.mk (CC: igor.krstevski@mon.gov.mk)**

**СО НАЗНАКА „ЗА ОГЛАС 004-25“**